CELEX: 62021CN0150
Language: mt
Date: 2021-03-05 00:00:00
Title: Kawża C-150/21: Talba għal deċiżjoni preliminari mressqa mis-Sąd Rejonowy dla Łodzi-Śródmieścia w Łodzi (il-Polonja) fil-5 ta’ Marzu 2021 – proċeduri kriminali kontra D. B.

16.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/5
            
         
      Talba għal deċiżjoni preliminari mressqa mis-Sąd Rejonowy dla Łodzi-Śródmieścia w Łodzi (il-Polonja) fil-5 ta’ Marzu 2021 – proċeduri kriminali kontra D. B.
      (Kawża C-150/21)
      (2021/C 329/07)
      Lingwa tal-kawża: il-Pollakk
      
         Qorti tar-rinviju
      
      Sąd Rejonowy dla Łodzi-Śródmieścia w Łodzi
      
         Parti fil-kawża prinċipali
      
      D. B.
      
         Domandi preliminari
      
      
                  1)
               
               
                  Deċiżjoni li timponi sanzjoni pekunjarja meħuda mill-awtorità amministrattiva ċentrali tal-Pajjiżi l-Baxxi stabbilita abbażi tal-Artikolu 2 tad-Deċiżjoni Qafas tal-Kunsill 2005/214/ĠAI tal-24 ta’ Frar 2005 dwar l-applikazzjoni tal-prinċipju ta’ rikonoxximent reċiproku ta’ penali finanzjarji (1), li tista’ tiġi appellata quddiem l-uffiċċju tal-prosekutur pubbliku, li jaqa’ taħt il-Ministeru għall-Ġustizzja, tissodisfa l-kriterju ta’ “deċiżjoni li minnha jista’ jiġi ppreżentat appell quddiem qorti li għandha l-kompetenza f’materji kriminali” fis-sens tal-Artikolu 1(a)(ii) tad-Deċiżjoni Qafas?
               
            
                  2)
               
               
                  Il-kriterju li deċiżjoni li timponi sanzjoni pekunjarja għandha tkun suġġetta għal appell quddiem “qorti li għandha l-kompetenza f’materji kriminali” għandu jitqies li huwa ssodisfatt f’sitwazzjoni fejn appell quddiem qorti distrettwali jkun possibbli biss fi stadju ulterjuri tal-proċedura, jiġifieri wara li dan jiġi miċħud mill-prosekutur, u barra minn hekk, f’xi każijiet, ikun meħtieġ ħlas ekwivalenti għas-sanzjoni imposta?
               
            
         (1)  Deċiżjoni Qafas tal-Kunsill 2005/214/ĠAI tal-24 ta’ Frar 2005 dwar l-applikazzjoni tal-prinċipju ta’ rikonoxximent reċiproku ta’ penali finanzjarji (ĠU 2006 L 159M, p. 256).